Gina Lollobrigida

pisi|Gina Lollobrigida 1991. aastal
Gina Lollobrigida (sünninimi Luigia Lollobrigida; 4. juuli 1927 Subiaco, Itaalia kuningriik – 16. jaanuar 2023) oli itaalia näitleja, fotograaf-ajakirjanik ja skulptor. 

 Elukäik 
Teismelisena tegeles Lollobrigida Diana Lorise nime all modellitööga ja osales iludusvõistlustel. Esimesed filmirollid sai ta 1940. aastate lõpus. Suuremaks läbilöögiks osutus 1953. aastal Hollywoodis tehtud seikluskomöödia "Saatana vitsad" ("Beat the Devil"), kus ta mängis koos Humphrey Bogartiga. 

Lollobrigida hilisematest filmidest on esile tõstetud näiteks filme "Solomon and Sheba" (1959) ja "Come September" (1961).Suri Itaalia näitleja Gina Lollobrigida ERR Kultuur. Vaadatud 16.01.2023. Eestiski linastunud menufilmis "Tulp Fanfan" (1952) mängis Lollobrigida peaosa kuulsa prantsuse näitleja Gérard Philipe'i kõrval. Lisaks on Lollobrigida kehastanud Esmeraldat draamas "Jumalaema kirik Pariisis" (1956; "Notre Dame de París"), kus kellalööja Quasimodot mängis Anthony Quinn.

1950. aastatel ja 1960. aastate algul oli Lollobrigida üks tuntumaid Euroopa naisnäitlejaid. Kõrgelt hinnati ka tema välimust: teda nimetati maailma ilusaimaks naiseks ning 20. sajandi Mona Lisaks.Gina Lollobrigida elulugu andmekogus IMDb. Vaadatud 25.06.2023. Ehkki ta mängis ka mitmes ingliskeelses filmis ja telesarjas, eelistas ta elada Itaalias ning mängida eeskätt itaalia ja prantsuse filmides.Legendaarne filmitäht Gina Lollobrigida tähistas 90. sünnipäeva ERR. Vaadatud 05.07.2017. Kokku näitles ta oma pool sajandit kestnud karjääri jooksul umbes 70 filmis ja telesarjas.Gina Lollobrigida rolle andmekogus IMDb. Vaadatud 25.06.2023. 

1970. aastatel tegi Lollobrigida edukat karjääri fotograafi-ajakirjanikuna. Ta pildistas ja intervjueeris teiste hulgas Paul Newmanit, Salvador Dalíd, Henry Kissingeri, David Cassidyt, Audrey Hepburni ja Ella Fitzgeraldit.

1984. aastal mängis Lollobrigida USA telesarjas "Falcon Crest" Francesca Giobertit (rolli pidi esialgu mängima Sophia Loren, kes sellest siiski loobus). See osatäitmine tõi talle kolmanda Kuldgloobuse nominatsiooni.

Elu viimastel aastakümnetel osales Lollobrigida ka poliitikas. 1999. aastal kandideeris ta Itaalia Demokraatide erakonnas Euroopa Parlamenti, kuid ei osutunud valituks. Veel 95-aastaselt kandideeris ta Itaalia parlamenti populistliku erakonna ISP nimekirjas.Giuffrida, A. Italian actor Gina Lollobrigida, 95, says she will run in general elections.  The Guardian. Vaadatud 25.09.2022.

 Tunnustus 
Gina Lollobrigida pälvis kolm David di Donatello auhinda (Itaalia Filmiakadeemia auhind), kaks Nastro d'Argento auhinda (Itaalia filmiajakirjanike auhind) ja kuus Bambi auhinda (Saksa meediaettevõtte auhind). Ta oli kolm korda nomineeritud Kuldgloobusele ja pälvis selle auhinna 1961. aastal kategoorias "World Film Favorites" (Henrietta Award – lemmiknaisnäitleja auhind, mida tänapäeval enam välja ei anta) filmi "Come September" komöödiarolli eest.World Film Favorites. 1961. Vaadatud 05.05.2025. 1953. aastal oli ta nomineeritud ka BAFTA auhinnale osatäitmise eest filmis "Leib, armastus ja fantaasia" ("Pane, amore e fantasia").

1985. aastal nimetati Lollobrigida Prantsusmaa Kunstide ja Kirjanduse Ordu (Ordre des Arts et des Lettres) ohvitseriks fotograafia- ja skulptuurialaste saavutuste eest.

Muid tunnustusavaldusi:

 1992 – Prantsusmaa Auleegioni orden (Légion d'honneur)Pfeiffer, L. ; Worrall, D. 2011. Cinema Sex Sirens. Omnibus Press. ISBN 978-0-85712-725-9.
 1999 – ÜRO Toidu- ja Põllumajandusorganisatsiooni hea tahte saadikGina Lollobrigida. Food and Agriculture Organization. Arhiivikoopia seisuga 07.08.2009. 
 2018 – täht Hollywoodi kuulsuste alleel "Hollywood honours Italian star Gina Lollobrigida". Channel NewsAsia. Agence France-Presse. 02.02.2018.

Gina Lollobrigida Eestis
15.–19. oktoobril 1998 toimus Tallinna Rahvusvahelise Filmifestivali, mille korraldasid Hannes ja Renita Lintrop. Gina Lollobrigida oli selle festivali aukülaline. Tema loomingu retrospektiivina näidati festivalil nelja filmi, milles ta mängis peaosa: "Leib, armastus ja fantaasia", "Roomlanna", "Trapets" ja "Buona sera, mrs. Campbell".Langovitš, P. Peeter Langovitsi tagasivaade: Gina Lollobrigida avas filmifestivali Postimees AK. Vaadatud 19.10.2018.

Fotograaf Peeter Langovitši meenutuste kohaselt saabus Lollobrigida Tallinna paar päeva varem eralennukiga. Juba enne festivali ametlikku avamist näidati kinos Sõprus kahte tema filmi. Festivali avatseremoonial jäi Lollobrigida tänu oma erkkollasele kasukale hästi silma. Mart Sander tegi aukülalisega lühiintervjuu ning talle anti üle pronksist Tulihobu kuju. Tallinna raekojas kohtus Lollobrigida Eesti filmitegijatega ning vestles põgusalt ka kohaliku filmidiiva Eve Kiviga, kellega oli varemgi festivalidel kohtunud.

Gina Lollobrigida osalemist aukülalisena Tallinna filmifestivalil kajastati ka 31. detsembril 1998 ETV nonstop-aastalõpusaates "Eesti elu 1998", mida juhtisid Vahur Kersna ja Mihkel Kärmas.Radsin, M. ETV aastalõpusaade "Eesti elu 1998" ERR. Esmaeeter: 31.12.1998.

 Filmid 

Viited

Välislingid



Kategooria:Itaalia näitlejad
Kategooria:Sündinud 1927
Kategooria:Surnud 2023